CELEX: E2013P0002
Language: da
Date: 2013-03-13 00:00:00
Title: Sag anlagt den 13. marts 2013 af Bentzen Transport AS mod EFTA-Tilsynsmyndigheden (Sag E-2/13)

20.6.2013   
            
            
               DA
            
            
               Den Europæiske Unions Tidende
            
            
               C 174/10
            
         Sag anlagt den 13. marts 2013 af Bentzen Transport AS mod EFTA-Tilsynsmyndigheden
   (Sag E-2/13)
   2013/C 174/06
   Ved EFTA-Domstolen er der den 13. marts 2013 anlagt sag mod EFTA-Tilsynsmyndigheden af Bentzen Transport AS ved advokat Line Voldstad, Advokatfirma DLA Piper Norway DA, Postboks 1364 Vika, 0114 Oslo, Norge.
   Sagsøger har nedlagt følgende påstande:
   
               1)
            
            
               EFTA-Tilsynsmyndighedens afgørelse af 19. december 2012 i sag nr. 71620 om at henlægge en sag mod Norge, som var rejst ved indgivelsen af en klage vedrørende offentlige indkøb, annulleres.
            
         
               2)
            
            
               EFTA-Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøgeren er en lokal norsk virksomhed, der har arbejdet med affaldshåndtering siden 1992.
            
         
               —
            
            
               Grundlaget for søgsmålet er EFTA-Tilsynsmyndighedens afgørelse i sag nr. 71620 om ikke at indlede en procedure mod Norge i forbindelse med sagsøgerens anmodning om en vurdering af, hvorvidt den norske regering har forvaltet en udbudsprocedure i overensstemmelse med direktiverne omfattet af EØS-aftalen.
            
         Sagsøgeren gør bl.a. gældende:
   
               —
            
            
               at EFTA-Tilsynsmyndigheden ikke har vurderet, om tildelingen af den offentlige kontrakt var i overensstemmelse med direktiv 2004/18/EF, og derfor ikke har overholdt sin forpligtelse til at håndhæve artikel 2 i direktiv 2004/18/EF og de grundlæggende regler i EØS-aftalen, som finder anvendelse på offentlige indkøb, hvorved ligebehandlingsprincippet er blevet overtrådt
            
         
               —
            
            
               at EFTA-Tilsynsmyndigheden har tilsidesat sin særlige forpligtelse i henhold til artikel 23 i aftalen om Tilsynsmyndigheden og Domstolen til at sikre, at EFTA-landene overholder bestemmelserne i EØS-aftalen om offentlige indkøb, og
            
         
               —
            
            
               at EFTA-Tilsynsmyndigheden har tilsidesat sin begrundelsespligt, jf. artikel 16 i aftalen om Tilsynsmyndigheden og Domstolen.